Alan Arkin

Alan Wolf Arkin (* 26. März 1934 in New York City, New York; † 29. Juni 2023 in Carlsbad, Kalifornien) weer en US-amerikaanschen Schauspeler, Speelbaas, Kinnerbookschriever un Oscarpriesdräger.

 Leven un Loopbahn 
Arkin harr wiel sien Schooltiet den Plaan, Folksinger to warrn un slööt sik de Grupp The Tarriers an. As de Grupp 1956 mit en eerste Version vun’n Banana Boat Song mit Spood en Single in de US-amerikaanschen Charts harrn, is Arkin vun’t College gahn, dat he mit de Grupp op Tour gahn künn. Na en spoodrieke Europatournee güng he ut de Grupp rut, üm sik op dat Anbott vun en Fründ hen de Thatergrupp Second City ut Chicago antosluten.

Anfang vun de 1960er Johren is he na New York City togen, woneem he in Produkschonen vun’n Broadway mitspelen de. 1963 hett he dor sien eersten Tony Award as beste Nevendorsteller in de Kummedie Enter Laughing kregen.

Dör den Spood vun de Kummedie Luv, de vun Mike Nichols inszeneert worrn weer, is de Speelbaas Norman Jewison op Arkin stött. He geev em 1966 sien eerste Rull in en Hollywood-Film. In de Kriegsfarce The Russians Are Coming, the Russians Are Coming harr he de Rull vun en sowjetschen U-Boot-Offizeer, woför he glieks as Best Hööftdorsteller för den Oscar nomineert worrn is. Togliek weer he ok as Best Newcomer för den BAFTA-Award vörslahn.

Liekers is Arkin aver eerst bi’t Theater bleven un hett in dat Johr ok to’n eersten mol de Regie bi en Theaterstück övernahmen, neemlich bi de krotlevigen Produkschoon vun Hail Scrawdyke! 

In’t Johr 1967 is Arkin wedder na’n Film wesselt un hett an de Siet vun Audrey Hepburn in den Thriller Wait Until Dark den Bösen speelt. In de Johren dorna hett he sik vör allen op sien Filmloopbahn kunzentreert. För sien Rull as’n Doofstummen in dat Filmdrama The Heart Is a Lonely Hunter weer he dat tweete mol för’n Oscar as Beste Hööftdorsteller nomineert.

Bi de Adapschoon vun’t Theaterstück Little Murders vun Jules Feiffer weer he 1971 Speelbaas. Dat Johr dorop hett he sien eerst Kinnerbook mit den Titel Tony’s Hard Work Day. publizeert.

Mitt vun de 1970er Johren keem Arkin wedder torüch an’n Broadway un hett blots noch wenig Filmrullen speelt. 1981 harr he aver de Hööftrull in den Feernsehfilm Improper Channels, wo sien Söhn Adam Arkin dat Dreihbook för schreven harr.

In de 1990er Johren töög he sünners Acht op sik dör sien Rullen in Filmen as Glengarry Glen Ross, O Que É Isso, Companheiro? oder Jakob the Liar.

Sien eerst Book, dat in’t Hoochdüütsche översett worrn is, keem 2004 ünner den Titel Cassie liebt Beethoven op’n Markt. Sie annern dree Kinnerböker sünd opstunns noch nich översett worrn un blots as engelsche Originalutgaav to kriegen.

Sien Söhnen Adam, Anthony un Matthew sünd ok Schauspelers.

 Filmografie (Utwahl) 
 Johr Titel Synchroonsnacker 1966 The Russians Are Coming, the Russians Are Comingdt.: Die Russen kommen! Die Russen kommen! Herbert Stass 1967 Woman Times Sevendt.: Siebenmal lockt das Weib Christian Brückner 1967 Wait Until Darkdt.: Warte, bis es dunkel ist Rolf Schult 1968 Inspector Clouseau Herbert Stass 1968 The Heart Is a Lonely Hunterdt.: Das Herz ist ein einsamer Jäger — 1969 Popidt.: Leben um jeden Preis Herbert Stass 1970 Catch-22dt.: Catch 22 – Der böse Trick Rolf Schult 1972 Last of the Red Hot Loversdt.: Der Letzte der feurigen Liebhaber Helmut Ahner 1974 Freebie and the Beandt.: Die Superschnüffler Manfred Schott 1975 Hearts of the Westdt.: Ins Herz des wilden Westens Hartmut Reck 1976 The Seven-Per-Cent Solutiondt.: Kein Koks für Sherlok Holmes Claus Jurichs 1978 The Other Side of Hell, Feernsehndt.: Die andere Seite der Hölle Wolfgang Draeger 1981 Improper Channelsdt.: Papa haut auf den Putz Hans-Michael Rehberg (Synchro 1991) 1982 The Last Unicorn, Stimmdt.: Das Letzte Einhorn Torsten Sense 1985 Bad Medicinedt.: Weißkittel – Dümmer als der Arzt erlaubt Norbert Langner 1986 Big Troubledt.: Sterben… und leben lassen Wolfgang Draeger 1990 Wild Boysdt.: Wild Boys – Der Sommer ihres Lebens   1990 Havanna Jürgen Thormann 1991 The Rocketeerdt.: Rocketeer – Der Raketenmann Norbert Gescher 1992 Glengarry Glen Ross Rüdiger Evers 1993 Indian Summerdt.: Ein Sommer unter Freunden   1993 So I Married an Axe Murdererdt.: Liebling, hälst Du mal die Axt? Edgar Ott 1995 The Jerky Boysdt.: Die Jerky Boys   1997 Gattaca Christian Brückner 1997 Grosse Pointe Blankdt.: Ein Mann, ein Mord Lothar Blumhagen 1999 Jacob the Liardt.: Jakob der Lügner Joachim Höppner 2001 America’s Sweethearts Christian Brückner 2001 Thirteen Conversations About One Thing   2003 And Starring Pancho Villa as Himself, Feernsehndt.: Pancho Villa - Mexican Outlaw Joachim Kerzel 2003 The Pentagon Papers, Feernsehn Joachim Höppner 2004 Noeldt.: Noel – Engel in Manhattan Horst Sachtleben 2006 Little Miss Sunshine Jan Spitzer 2006 Firewall Friedrich Georg Beckhaus 2006 The Santa Clause 3: The Escape Clausedt.: Santa Clause 3 – Eine frostige Bescherung Joachim Höppner 2007 Renditiondt.: Machtlos Jan Spitzer 2008 Sunshine Cleaning Jan Spitzer 2008 Get Smartdt.: Get Smart – Wir lieben es, die Welt zu retten! Jan Spitzer 2009 The Private Lives of Pippa Leedt.: Pippa Lee Lutz Mackensy 2011 The Change-Updt.: Wie ausgewechselt Jan Spitzer 2012 Argo Jan Spitzer 2012 Stand Up Guys Jan Spitzer 2013 The Incredible Burt Wonderstonedt.: Der unglaubliche Burt Wonderstone Jan Spitzer 2014 Million Dollar Arm Norbert Gastell 2017 Going in Styledt.: Abgang mit Stil Jan Spitzer

 Filmpriesen 
Alan Arkin hett för sien Filmwark meist dörtig Utteken kregen und weer för wietere knapp veertig nomineert (Stand April 2013). Wunnen hett he ünner annern:
 1967: den Golden Globe in de Kategorie Best Hööftdorsteller – Kummedie oder Musical för The Russians Are Coming the Russians Are Coming.
 1968: den NYFCC Award in de Kategorie Best Schauspeler för The Heart Is a Lonely Hunter.
 1969: den KCFCC Award in de Kategorie Best Hööftdorsteller för The Heart Is a Lonely Hunter.
 1975: den NYFCC Award in de Kategorie Best Nevendorsteller för Hearts of the West.
 1982: den Genie Award in de Kategorie Best utlännsch Schauspeler för Improper Channels.
 1992: op dat Valladolid International Film Festival in de Kategorie Best Schauspeler för Glengarry Glen Ross.
 2003: den Chlotrudis Award in de Kategorie Beste Nevendorsteller för Thirteen Conversations About One Thing.
 2007: den Screen Actors Guild Award in de Kategorie Best Schauspeler för Little Miss Sunshine.
 2007: den BAFTA-Award in de Kategorie Beste Nevendorsteller för Little Miss Sunshine.
 2007: den Oscar in de Kategorie Best Nevendorsteller för Little Miss Sunshine.
 2012: den Hollywood Film Award in de Kategorie Ensemble vun’t Johr för Argo

 Literatur 
 Alan Arkin: Halfway through the Door. Harper & Row, 1984, ISBN 0-06-060307-0 (Autobiografie, engelsch)

 Weblenken 

Biografie op prisma-online

Kategorie:Schauspeler
Kategorie:Speelbaas
Kategorie:Schriever
Kategorie:Börger von de USA
Kategorie:Engelsch
Kategorie:Mann
Kategorie:Boren 1934
Kategorie:Storven 2023